Οι διακοπές μιας οικογένειας Βρετανών στην Κρήτη μόνο χαλαρές και αρμονικές δεν ήταν. Οι καβγάδες μεταξύ του ζευγαριού και οι φωνές τους ήταν συνεχείς με αποτέλεσμα ο ανήλικος γιος να καταγγείλει τους γονείς του στην αστυνομία για κακοποίηση.

Όλα ξεκίνησαν όταν οι υπόλοιποι πελάτες του ξενοδοχείου στον Δήμο Μαλεβιζίου, έκαναν παράπονα στη διεύθυνσης για τη φασαρία που προκαλούσε το ζευγάρι των Βρετανών.

Ο διευθυντής κάλεσε την αστυνομία, οι δύο Βρετανοί συνελήφθησαν, ωστόσο, όπως αποκαλύφθηκε, θύμα των καβγάδων του ήταν ο 14χρονος υιοθετημένος γιος τους, ο οποίος καθημερινά κακοποιούταν λεκτικά και σωματικά.

Οι γονείς υποστηρίζουν ότι ο μικρός λέει ψέματα γιατί δεν του αντικατέστησαν το σπασμένο κινητό του, παρ’ όλ’ αυτά σήμερα θα περάσουν από αυτόφωρο.

